**Ministru kabineta rīkojuma “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 57.0 versija)” projekta  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ar Ministru kabineta (turpmāk - MK) rīkojuma projektu “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 57.0 versija)” (turpmāk – rīkojuma projekts) tiek apstiprināts un iekļauts informācijas un komunikācijas tehnoloģiju (turpmāk – IKT) mērķarhitektūrā Vides aizsardzības un reģionālās attīstības ministrijas (turpmāk – VARAM) projekta “Atvieglojumu vienotās informācijas sistēmas un portālā www.latvija.lv atvēršana komersantiem un valsts un pašvaldības vienoto klientu apkalpošanas centru attīstība” (turpmāk – projekts), apraksts.  Rīkojuma projekts stāsies spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1) MK 2015. gada 17. novembra noteikumu Nr. 653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi” 4. punkts un 13.2. apakšpunkts.  2) MK 2020. gada 15. jūlija rīkojuma Nr. 374 “Par darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" un 2.2.1.2. pasākuma "Kultūras mantojuma digitalizācija" projektu iesniegumu atlases 1. un 2. kārtas projektu sarakstu Eiropas Savienības fondu 2014.–2020. gada plānošanas periodam” (turpmāk – MK rīkojums Nr. 374) 4. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar rīkojuma projektu tiek apstiprināts un iekļauts IKT mērķarhitektūras 57.0 versijā VARAM projekta apraksts, kas tika izvērtēts atbilstoši VARAM izstrādātajai un apstiprinātajai metodikai par projektu iekļaušanu IKT mērķarhitektūrā. VARAM, kā informācijas un komunikācijas tehnoloģiju (turpmāk – IKT) pārvaldības organizācija ir atbalstījusi projekta iekļaušanu IKT mērķarhitektūras kārtējā versijā. Projekts veicina darbības programmas “Izaugsme un nodarbinātība” specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākumam “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” izvirzīto rādītāju sasniegšanu, pilnveidojot 16 darbības procesus, pilnveidojot 3 centralizētas atvērtas informācijas sistēmu koplietošanas platformas.  Atbilstoši MK rīkojumam Nr. 374 projekts ir noteikts kā augsti prioritārs un perspektīvs, ar ātru atdevi ekonomikā un to nepieciešams īstenot nekavējoties. Rīkojuma projekts ir uzskatāms par izņēmumu MK 22.09.2020. sēdes protokola Nr. 55 §30 2.2. apakšpunkta izpratnē, ņemot vērā, ka MK ir pieņēmis lēmumu par atbrīvotā finansējuma pārdalēm, apstiprinot MK rīkojumu Nr. 374.  Projekts nodrošinās komersantiem iespēju izmantot valsts pakalpojumu digitālo infrastruktūru atvieglojumu pārvaldībai un informācijas attēlošanai klientiem portālā www.latvija.lv, pilnveidot valsts un pašvaldību atvieglojumu pārvaldības procesus, kā arī attīstīt valsts un pašvaldības vienoto klientu apkalpošanas centru (turpmāk – VPVKAC) tīkla tehniskās spējas, digitalizējot publisko pakalpojumu, konsultāciju un lietotāju atbalsta sniegšanu attālinātās klātbūtnes veidā. Projekta īstenošanas rezultātā paredzēts veicināt komersantu, valsts pārvaldes pamatdarbības straujāku digitalizāciju un attīstību, sniedzot ieguldījumu koronavīrusa Covid 19 pandēmijas izraisītās ekonomiskās krīzes seku mazināšanai, mazinot nomales efektu valsts teritorijā, administratīvo slogu, kā arī uzlabojot pakalpojumu klāstu un pieejamību. Projekta risinājumi - Atvieglojumu vienotās informācijas sistēmas (turpmāk – AVIS) un portāls www.latvija.lv būs pieejami ikvienam saimnieciskās darbības veicējam (komersantam) uz vienlīdzīgiem un nediskriminējošiem nosacījumiem.  Projektam izvirzīti šādi mērķi:   1. Pilnveidot AVIS funkcionalitāti, funkcionāli attīstot VARAM projektā “Publiskās pārvaldes informācijas un komunikāciju tehnoloģiju arhitektūras pārvaldības sistēma – 2. kārta” (turpmāk – PIKTAPS 2) izstrādāto un ieviesto AVIS centralizēto platformu, nodrošinot iespēju komersantiem īstenot komersantu lojalitātes programmas, iedzīvotājiem vienuviet uzskaitīt un pārvaldīt savus atvieglojumu saņemšanai pieteiktos identifikācijas līdzekļus, atvieglojumu devējiem AVIS darba vidē veikt elektronisku atvieglojumu un to prioritāšu uzskaiti, administrēšu un pārvaldību un atvieglojumu pakalpojumu sniedzējiem iespēju AVIS darba vidē pārvaldīt savas identifikācijas un darījumu sistēmas, kā arī sniegto atvieglojumu darījumu datus. 2. Nodrošināt ātru un ērtu piekļuvi komersantu sniegtajiem pakalpojumiem portālā www.latvija.lv, nodrošinot iespēju komersantiem ievietot, sniegt un uzturēt klientiem savus e‑pakalpojumus valsts pārvaldes pakalpojumu portāla www.latvija.lv jaunā, uz lietotāju pieredzi balstītā klienta darba vidē, izmantojot Valsts reģionālā attīstības aģentūras (turpmāk – VRAA) projektā “Pakalpojumu sniegšanas un pārvaldības platforma” izstrādāto portāla www.latvija.lv dizainu. 3. Attīstīt VPVKAC, nodrošinot pakalpojumu pārvaldības risinājumu un palielinot valsts pārvaldes attālinātās konsultācijas pakalpojuma pieejamību iedzīvotājiem, turpinot PIKTAPS 2 projektā uzsākto klientu apkalpošanas procesu un VPVKAC pamatdarbības procesu pilnveidošanu, nodrošinot VPVKAC pakalpojumu pārvaldības risinājumu, attālinātas un personificētas iestādes speciālista konsultācijas (teleklātbūtnes jeb “attālinātā ierēdņa” konsultācija) pakalpojuma pieejamību iedzīvotājiem VPVKAC paplašinātā tīklā, kas ietver gan pakalpojumu centrus, gan pašvaldību bibliotēkas pagastu līmenī, gan mobilās brigādes, kuras klientus apkalpo izbraukumā.   Projekts tiks īstenots 33 mēnešu laikā, bet ne ilgāk, kā līdz 2023. gada 31.decembrim. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM , VRAA, pašvaldības |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” ietvaros īstenojamo projektu iesniedzēji, pašvaldības, netieši – jebkura sabiedrības mērķgrupa. |
| 2. | Tiesiskā regulējuma ietekme uz tautsaimniecību un administratīvo slogu |  |
| 3. | Administratīvo izmaksu monetārs novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020.gads | | Turpmākie trīs gadi (*euro*) | | | | |
| 2021. | | 2022. | | 2023. |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.ga-dam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 471 030 | 0 | 1 727 109 | 942 059 |
| * 1. valsts pamatbu-džets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 471 030 | 0 | 1 727 109 | 942 059 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 554 153 | 0 | 2 031 893 | 1 108 305 |
| 2.1. valsts pamatbudžets | 0 | 0 | 0 | 554 153 | 0 | 2 031 893 | 1 108 305 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -83 123 | 0 | -304 784 | -166 246 |
| 3.1. valsts pamatbudžets | 0 | 0 | 0 | -83 123 | 0 | -304 784 | -166 246 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompen-sējošu izdevumu samazinā-jumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme |  | 0 |  | -83 123 |  | -304 784 | -166 246 |
| 5.1. valsts pamatbu-džets | 0 | -83 123 | -304 784 | -166 246 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepiecie-šams, detalizētu ieņēmumu un izdevumu aprēķinu var pievienot anotācijas pielikumā) | Projekts tiks līdzfinansēts no Eiropas Reģionālās attīstības fonda (turpmāk - ERAF) līdzekļiem un tā kopējais finansējuma apjoms (kopējās attiecināmās izmaksas) plānots 3 694 350 *euro* apmērā, tai skaitā ERAF finansējums 3 140 198 *euro* un valsts budžeta finansējums 554 152 *euro.*  Projekta ietvaros VARAM izstrādā vai pilnveido sekojošus risinājumus, kuri pildīs koplietošanas platformas funkciju un pēc projekta beigām, sākot ar 2024.gadu, nepieciešams uzturēšanas finansējums:   1. AVIS; 2. Portāls www.latvija.lv; 3. VPVKAC pakalpojumu pārvaldības sistēma.   Plānotās faktiskās risinājumu izstrādes izmaksas:   1. AVIS – 1 682 715 *euro*. 2. Portāls www.latvija.lv – 800 000 *euro*. 3. VPVKAC pakalpojumu pārvaldības sistēma – 387 000 *euro*.   Lai varētu nodrošināt projekta ietvarā izstrādāto risinājumu fizisko, loģisko aizsardzību, sistēmas darbības monitoringu, veiktspēju, pieejamību (vismaz 98%) un integritāti definētajos rādītājos, tajā skaitā savlaicīgi veikt atklāto kļūdu (t.sk. drošības ievainojamību) novēršanu sistēmā, kas var izraisīt darbības, datu integritātes, drošības problēmas vai datu noplūdi, veikt izmaiņas un pilnveidojumus, kas saistīti ar lietojamības uzlabošanu, lai nodrošinātu lietotājiem ērtu risinājuma izmantošanu, vai gadījumos, kad tiek veikti grozījumi normatīvajos aktos, projekta ietvarā izstrādāto risinājumu **specializētās programmatūras uzturēšanas** izdevumi 2024.-2026.gadā (pēc projekta pabeigšanas) no valsts budžeta līdzekļiem kopumā tiek plānoti šādā apmērā:   1. AVIS - 2024.gadā – 283 000 *euro*, 2025.gadā – 283 000 *euro*, 2026.gadā – 283 000 *euro*, un turpmāk 283 000 *euro* (ik gadu). Uzturēšanai nepieciešamo cilvēkdienu skaits kļūdu novēršanai (pēcgarantijas uzturēšanas pakalpojumi), kā arī sistēmas pielāgošanas pakalpojumiem sasniegs līdz 488 stundām gadā. 2. Portāls Latvija.lv - 2024.gadā – 136 000 *euro*, 2025.gadā – 136 000 *euro*, 2026.gadā un turpmāk – 136 000 *euro* (ik gadu). Uzturēšanai nepieciešamo cilvēkdienu skaits kļūdu novēršanai (pēcgarantijas uzturēšanas pakalpojumi), kā arī sistēmas pielāgošanas pakalpojumiem sasniegs līdz 238 stundām gadā. 3. VPVKAC pakalpojumu pārvaldības sistēma - 2024.gadā – 65 000 *euro*, 2025.gadā – 78 000 *euro*, 2026.gadā – 65 000 *euro*, un turpmāk 65 000 *euro* (ik gadu). Finansējums pa gadiem atšķiras, jo katru otro gadu plānoti 13 000 *euro* drošības auditam. Uzturēšanai nepieciešamo cilvēkdienu skaits kļūdu novēršanai (pēcgarantijas uzturēšanas pakalpojumi), kā arī sistēmas pielāgošanas pakalpojumiem sasniegs līdz 112 stundām gadā.   Uzturēšanai nepieciešamo cilvēkdienu skaits un cilvēkdienas izmaksas noteiktas, pamatojoties uz VARAM resora ekspertu viedokli un līdzšinējo pieredzi līdzīgos iepirkumos. Iepirkumos par līdzīgiem programmēšanas darbiem pretendentu iesniegtajos piedāvājumos vienas cilvēkdienas cena ir aptuveni 545 *euro*/dienā ar PVN. Ņemot vērā to, ka daudzi ERAF projekti IKT jomā tiks īstenoti vienlaicīgi, var prognozēt, ka drīzumā būs novērojama ievērojama IT industrijas noslodze un atbilstošu IT cilvēkresursu trūkums, kas var izraisīt vēl straujāku cilvēkdienas izmaksu kāpumu, līdz ar to aprēķinos tiek pieņemta cilvēkdienas cena 580 *euro*/dienā ar PVN.  Šobrīd projekta ietvarā tiek pilnveidots 2.2.1.1. pasākuma projektā Nr. 2.2.1.1/19/I/002 - PIKTAPS 2 izstrādātā AVIS platforma, kuras uzturēšanai pēc PIKTAPS 2 projekta beigām ir piešķirts finansējums 2023.gadā – 259 998 *euro*, 2024.gadā – 239 185 *euro*, 2025.gadā un turpmāk – 254 185 *euro* (ik gadu). Finansējums pa gadiem atšķiras, jo katru otro gadu plānoti 15 000 *euro* drošības auditam. Pēc PIKTAPS 2 projekta pabeigšanas AVIS platformai tiks pieprasīts uzturēšanas finansējums tikai šī projekta ietvaros veiktajai AVIS platformas papildinājuma daļai.  Plānojot sistēmu uzturēšanas izdevumus, VARAM uzskata par lietderīgu ievērot sistēmu uzturēšanas principus, kas ir norādīti informatīvā ziņojuma „Par Eiropas Savienības politiku instrumentu un pārējo ārvalstu finanšu palīdzības līdzekļu ietvaros izveidoto informācijas un komunikācijas tehnoloģiju sistēmu uzturēšanai nepieciešamo valsts budžeta finansējumu 2017.-2019.gadam” (izskatīts MK 2016.gada 18.augusta ārkārtas sēdē (prot. Nr.41, 2.§), kā arī precizēts atbilstoši šajā sēdē nolemtajam) 1.pielikumā „Sistēmu uzturēšanas principi” (turpmāk – sistēmu uzturēšanas principi).  Atbilstoši sistēmu uzturēšanas principiem sistēmas uzturēšana pēc tās nodošanas ekspluatācijā (pēc sistēmas projekta pabeigšanas) ir saistīta ar šādām izdevumu pozīcijām:   1. sistēmā izmantojamā programmatūra, kas ir pieejama IKT tirgū kā standartizēts produkts (turpmāk – standartizētā programmatūra); 2. sistēmā izmantojamā programmatūra, kas tika izstrādāta pēc pasūtījuma atbilstoši sistēmas pārziņa specializētajām prasībām (turpmāk – specializētā programmatūra); 3. sistēmas centrālā IKT infrastruktūra, kas nodrošina sistēmas darbināšanu un sistēmas informācijas un tehnisko resursu pārvaldīšanu (turpmāk – centrālā infrastruktūra); 4. sistēmas perifērā IKT infrastruktūra, kas nodrošina sistēmas mijiedarbību ar sistēmas lietotājiem (turpmāk – perifērā infrastruktūra); 5. sistēmas auditi, kuros tiek pārbaudīta un novērtēta sistēmas darbība (tai skaitā sistēmas drošība, funkcionalitāte, lietojamība un veiktspēja) pēc sistēmas nodošanas ekspluatācijā (pēc sistēmas projekta pabeigšanas), sniedzot atzinumu un ieteikumus par sistēmas darbības nepārtrauktības nodrošināšanu, trūkumu novēršanu vai kvalitātes uzlabošanu (turpmāk – sistēmas auditi); 6. sistēmas personāls, kas pēc sistēmas nodošanas ekspluatācijā (pēc sistēmas projekta pabeigšanas) sniedz tehnisko un administratīvo atbalstu sistēmas darbības nodrošināšanai, kā arī atbalstu sistēmas lietotājiem (turpmāk – sistēmas personāls); 7. citi sistēmas uzturēšanas izdevumi, kuri ir saistīti ar katras konkrētās sistēmas darbības specifiku (turpmāk – citi izdevumi).   Plānojot sistēmas uzturēšanas izdevumus minētajās izdevumu pozīcijās atbilstoši sistēmu uzturēšanas principiem, ir iespējams novērtēt attiecīgo izdevumu optimālo apjomu.  Ņemot vērā iepriekš minēto, kā arī sistēmu uzturēšanas principus, VARAM uzskata par lietderīgu paredzēt līdz 20% no faktiskajām sistēmas specializētās programmatūras izstrādes izmaksām. Finansējums projekta ietvarā izstrādāto risinājumu uzturēšanai tiks pieprasīts MK normatīvajos aktos noteiktajā kārtībā pēc projekta beigām, kas kopā nepārsniedz 497 000 *euro* gadā:   | **Izdevumu pozīcijas (AVIS)** | **EKK\*** | **2024.** | **2025.** | **2026.** | | --- | --- | --- | --- | --- | | Standartizētā programmatūra |  | 0 | 0 | 0 | | Specializētā programmatūra: |  | 283 000 | 283 000 | 283 000 | | *Preces un pakalpojumi* | *2000* | *80 000* | *80 000* | *80 000* | | *Pamatkapitāla veidošana* | *5000* | *203 000* | *203 000* | *203 000* | | Centrālā infrastruktūra |  | 0 | 0 | 0 | | Perifērā infrastruktūra |  | 0 | 0 | 0 | | Sistēmas auditi | 2000 | 0 | 0 | 0 | | Sistēmas personāls: |  | 0 | 0 | 0 | | *Atlīdzība* | *1000* | 0 | 0 | 0 | | *Preces un pakalpojumi* | *2000* | 0 | 0 | 0 | | *Pamatkapitāla veidošana* | *5000* | 0 | 0 | 0 | | Citi izdevumi |  | 0 | 0 | 0 | | **Kopā:** |  | **283 000** | **283 000** | **283 000** |   *\*Uzturēšanas finansējuma sadalījums pa EKK kodiem ir uzrādīts provizoriski. Tas noteikts, balstoties uz VARAM resora ekspertu viedokli un līdzšinējo pieredzi līdzīgos iepirkumos un tiks aktualizēts pēc projekta pabeigšanas.*   | **Izdevumu pozīcijas (Latvija.lv)** | **EKK\*** | **2024.** | **2025.** | **2026.** | | --- | --- | --- | --- | --- | | Standartizētā programmatūra |  | 0 | 0 | 0 | | Specializētā programmatūra |  | 136 000 | 136 000 | 136 000 | | *Preces un pakalpojumi* | *2000* | *40 000* | *40 000* | *40 000* | | *Pamatkapitāla veidošana* | *5000* | *96 000* | *96 000* | *96 000* | | Centrālā infrastruktūra |  | 0 | 0 | 0 | | Perifērā infrastruktūra |  | 0 | 0 | 0 | | Sistēmas auditi |  | 0 | 0 | 0 | | Sistēmas personāls |  | 0 | 0 | 0 | | Citi izdevumi |  | 0 | 0 | 0 | | **Kopā:** |  | **136 000** | **136 000** | **136 000** |   *\*Uzturēšanas finansējuma sadalījums pa EKK kodiem ir uzrādīts provizoriski. Tas noteikts, balstoties uz VARAM resora ekspertu viedokli un līdzšinējo pieredzi līdzīgos iepirkumos un tiks aktualizēts pēc projekta pabeigšanas.*   | **Izdevumu pozīcijas (VPVKAC)** | **EKK\*** | **2024.** | **2025.** | **2026.** | | --- | --- | --- | --- | --- | | Standartizētā programmatūra |  | 0 | 0 | 0 | | Specializētā programmatūra |  | 65 000 | 65 000 | 65 000 | | *Preces un pakalpojumi* | *2000* | *19 000* | *19 000* | *19 000* | | *Pamatkapitāla veidošana* | *5000* | *46 000* | *46 000* | *46 000* | | Centrālā infrastruktūra |  | 0 | 0 | 0 | | Perifērā infrastruktūra |  | 0 | 0 | 0 | | Sistēmas auditi | 2000 | 0 | 13 000 | 0 | | Sistēmas personāls |  | 0 | 0 | 0 | | Citi izdevumi |  | 0 | 0 | 0 | | **Kopā:** |  | **65 000** | **78 000** | **65 000** |   *\*Uzturēšanas finansējuma sadalījums pa EKK kodiem ir uzrādīts provizoriski. Tas noteikts, balstoties uz VARAM resora ekspertu viedokli un līdzšinējo pieredzi līdzīgos iepirkumos un tiks aktualizēts pēc projekta pabeigšanas.* | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms | | | | | | |
| 8. Cita informācija | Projekta īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Rīkojuma projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM, Valsts reģionālās attīstības aģentūra  Jelgavas pilsētas dome, Ventspils pilsētas dome, Daugavpils pilsētas dome, Liepājas pilsētas pašvaldība, Rīgas pilsētas pašvaldība, Valmieras pilsētas pašvaldība, Rēzeknes pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas nav nepieciešams veidot, likvidēt vai reorganizēt.  Tā kā atbilstoši Eiropas Savienības struktūrfondu un Kohēzijas fonda 2014.—2020.gada plānošanas perioda vadības likuma 11.pantam VARAM pilda atbildīgās iestādes funkcijas, tās ir nodalītas no VARAM kā finansējuma saņēmēja funkcijām un ir nodrošināts, ka atbildīgās funkcijas īsteno atsevišķas VARAM struktūrvienības, kas nav saistītas ar projekta īstenošanu. |
| 3. | Cita informācija | Nav |

Vides aizsardzības un reģionālās attīstības ministrs A.T. Plešs

Kalniņa 67026576

[lelda.kalnina@varam.gov.lv](mailto:lelda.kalnina@varam.gov.lv)

Ločmele 66016722

[monta.locmele@varam.gov.lv](mailto:monta.locmele@varam.gov.lv)